ვალერი ლობანოვსკი
ვალერი ვასილის ძე ლობანოვსკი (უკრ. Вале́рій Васи́льович Лобано́вський; დ. 6 იანვარი, 1939, კიევი — გ. 13 მაისი, 2002, ზაპოროჟიე) — საბჭოთა უკრაინელი ფეხბურთელი და მწვრთნელი. საბჭოთა კავშირის სპორტის ოსტატი (1960) და დამსახურებული მწვრთნელი (1975). „საპატიო ნიშნისა“ და „შრომის წითელი დროშის ორდენი“ კავალერი. სიკვდილის შემდეგ მიიღო უკრაინის გმირის წოდება (2002). მიიჩნევა ფეხბურთის ისტორიაში ერთ-ერთ საუკეთესო მწვრთნელად. ჟურნალ „World Soccer“-ის ვერსიით შედის საუკეთესო მწვრთნელების სიაში. „ESPN FC“ მიიჩნევს ისტორიაში მე-8 საუკეთესო მწვრთნელად.